Miguela Xuereb .td_uid_2_601958b9154f3_rand.td-a-rec-img{text-align:left}.td_uid_2_601958b9154f3_rand.td-a-rec-img img{margin:0 auto 0 0} L-Assoċjazzjoni tal-Pulizija f'Malta (MPA) qed tilmenta li xi uffiċjali tal-pulizija qed jissejħu quddiem il-Bord tal-Istandards Professjonali b'rabta ma' investigazzjonijiet relatati mal-użu ta' Facebook, billi dawn ikunu għamlu xi like jew ħallew xi kumment fuq il-profil ta' xi politiku meta l-post ma jkollhiex konnotazzjonijiet politiċi. L-Assoċjazzjoni xerrdet dan l-ilment tagħha fuq Facebook u mal-midja, u qalet li qed tevalwa s-sitwazzjoni. Xi jiem ilu, hi appellat lill-membri tagħha li ssejħu quddiem dan il-Bord biex jagħmlu kuntatt magħha. Illum, imbagħad, l-MPA kkwotat mil-liġi u staqsiet b'liema awtorità l-Korp tal-Pulizija qiegħed jinvestiga u "jgħaddi lil dawn il-membri minn martirju sħiħ meta dawn ma kisru l-ebda liġi." Il-ġurnal Times of Malta rrapporta li l-każ inkwistjoni kien ta' uffiċjali li għamlu like jew awguraw lill-Ministru għall-Intern Byron Camilleri f'għeluq sninu fuq ritratt li xerred fuq Facebook. Il-Union mhix sejra taqta l-ħidma tagħha għall-ġid tal-istess membri sakemm id-drittijiet tagħhom jiġu mogħtija kif… Posted by Malta Police Association on Monday, February 1, 2021 Hija kkwotat Artikolu 41 mill-Kostituzzjoni li jistipula li "ħadd ma għandu jiġi mfixkel fit-tgawdija tal-libertà tiegħu ta' espressjoni, magħduda libertà li jkollu fehmiet mingħajr indħil, libertà li jirċievi idejiet u tagħrif mingħajr indħil, libertà li jikkomunika idejiet u tagħrif mingħajr indħil (kemm jekk il-komunikazzjoni tkun lill-pubbliku inġenerali jew lil xi persuna jew klassi ta' persuni) u libertà minn indħil dwar il-korrispondenza tiegħu." Il-liġi tkompli tgħid li membru tal-awtorità jikser il-liġi jekk ikun involut f'attività politika jew waħda li tfixkel il-qadi tiegħu ta' dmirijietu. Madankollu, l-MPA argumentat li filwaqt li sabiex il-Pulizija tkun imparzjali, hemm bżonn li dan jiġi infurzat, "il-mod ta' kif il-Korp tal-Pulizija qiegħed jittratta lil ċerti membri li fuq il-midja soċjali jgħaddu xi kumment, awgurju jew like fuq profili ta' PEP, li tali kummenti ma jkunux relatati bl-ebda mod, la dirett u lanqas indirett ma' politika, huwa abbużiv u mhux fl-ispirtu tal-Liġi." L-MPA temmet l-istqarrija tagħha billi qalet li l-liġi hija suprema u l-Korp tal-Pulizija mhuwiex leġiżlatur. Aktar aħbarijiet fuq l-MPA Il-pulizija bil-Covid-19 għadu jittiħdilhom is-sick leave – MPA Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601958b9157a4_rand.td-a-rec-img{text-align:left}.td_uid_3_601958b9157a4_rand.td-a-rec-img img{margin:0 auto 0 0}